CELEX: 62013CN0248
Language: fi
Date: 2013-05-06 00:00:00
Title: Asia C-248/13: Kanne 6.5.2013 — Euroopan komissio v. Euroopan unionin neuvosto

15.6.2013   
            
            
               FI
            
            
               Euroopan unionin virallinen lehti
            
            
               C 171/25
            
         Kanne 6.5.2013 — Euroopan komissio v. Euroopan unionin neuvosto
   (Asia C-248/13)
   2013/C 171/48
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: J. Currall, J.-P. Keppenne ja D. Martin)
   
      Vastaaja: Euroopan unionin neuvosto
   
      Vaatimukset
   
   
               —
            
            
               On todettava, ettei neuvosto ole noudattanut henkilöstösääntöjen mukaisia velvoitteitaan, koska se ei ole hyväksynyt komission ehdotusta Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2012 annettavaksi neuvoston asetukseksi
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja väittää esillä olevassa kanteessa, että neuvosto on sääntöjenvastaisesti jättänyt hyväksymättä komission ehdotusta virkamiesten palkkojen ja eläkkeiden mukauttamisesta annettavaksi asetukseksi henkilöstösääntöjen liitteessä XI olevan 3 artiklan nojalla, vaikka kyseisen artiklan velvoittavista ilmauksista käy ilmi, että kyseisten palkkojen ja eläkkeiden vuosittaista mukauttamista koskeva menettely on automaattinen eikä neuvostolla ole harkintavaltaa sen osalta. Edellä mainitussa artiklassa nimittäin velvoitetaan neuvosto hyväksymään komission ehdotus ennen 31. joulukuuta kuluvaa vuotta. Komissio moittii neuvostoa siitä, että se totesi ainoastaan, ettei sillä ollut määräenemmistöä sen komission ehdotuksen hyväksymiseksi, joka koskee yhtäältä palkkojen mukauttamista ja toisaalta henkilöstösääntöjen liitteessä XI säädettyjen korjauskertoimien mukauttamista. Kantajan mukaan neuvosto sovelsi itse asiassa liitteessä XI olevaa 10 artiklaa ilman perusteita ja jätti komission ja parlamentin etuoikeudet huomiotta. Komissio ei täten ainoastaan rikkonut edellä mainittuja säännöksiä vaan myös loukkasi toimielinten välisen tasapainon periaatetta, kun se käytti harkintavaltaansa väärin.